PREDBEŽNÁ INFORMÁCIA
(podľa § 9 zákona č. 400/2015 Z. z. o tvorbe právnych predpisov
a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:

Návrh zákona, ktorým sa mení a dopĺňa zákon č. 324/2011 Z. z. o poštových službách a o zmene a doplnení niektorých zákonov v znení neskorších predpisov.

2. Základné ciele právnej úpravy:

[bookmark: _GoBack]Cieľom návrhu zákona, ktorým sa mení a dopĺňa zákon č. 324/2011 Z. z. o poštových službách a o zmene a doplnení niektorých zákonov v znení neskorších predpisov (ďalej len „zákon o poštových službách“) je upraviť niektoré ustanovenia zákona v nadväznosti na poznatky z jeho doterajšej aplikačnej praxe vo svetle meniacich sa podmienok na trhu s poštovými službami. 

3. Zhodnotenie súčasného stavu:

Zákon o poštových službách je účinný od 14. októbra 2011. Z jeho uplatňovania a hlavne z praxe vyplynulo, že niektoré jeho ustanovenia je potrebné spresniť alebo vykonať legislatívno-technické opravy. Úpravami sa reaguje na dynamické zmeny na trhu poštových služieb, a to najmä v súvislosti s nárastom digitalizácie a zmenou potrieb užívateľov poštových služieb. Navrhovaná právna úprava prispeje k modernizácii poštového sektora, zvýšeniu kvality poskytovaných služieb, a to pri zachovaní dostupnosti poštových služieb pre všetkých obyvateľov.


4. Spôsob zapojenia verejnosti do prípravy právneho predpisu:

Verejnosť sa môže zapojiť do prípravy právneho predpisu formou zasielania podnetov a návrhov v súlade so základnými cieľmi podľa bodu 2.

Kontaktné údaje:
Ministerstvo dopravy Slovenskej republiky
sekcia elektronických komunikácií a poštových služieb
Námestie slobody č. 6
810 05  Bratislava 
email: veronika.krahulcova@mindop.sk 

5. Predpokladaný termín začatia pripomienkového konania:
Júl 2026 

